Document ID: 32011R0868

REGULAMENTUL DE PUNERE ÎN APLICARE (UE) NR. 868/2011 AL COMISIEI
din 31 august 2011
privind autorizarea unui preparat de Lactobacillus plantarum (DSM 21762) și a unui preparat de Lactobacillus buchneri (DSM 22963) ca aditivi alimentari pentru hrana tuturor speciilor de animale
(Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
întrucât:
(1)
Regulamentul (CE) nr. 1831/2003 prevede autorizarea utilizării aditivilor destinați hranei animalelor și prezintă motivele și procedurile de acordare a unei astfel de autorizații.
(2)
În conformitate cu articolul 7 din Regulamentul (CE) nr. 1831/2003, s-au depus cereri de autorizare a unui preparat de Lactobacillus plantarum (DSM 21762) și a unui preparat de Lactobacillus buchneri (DSM 22963). Cererile au fost însoțite de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.
(3)
Cererile privesc autorizarea unui preparat de Lactobacillus plantarum (DSM 21762) și a unui preparat de Lactobacillus buchneri (DSM 22963) ca aditivi alimentari pentru hrana tuturor speciilor de animale, solicitându-se ca aditivii să fie clasificați în categoria „aditivi tehnologici”.
(4)
În avizul său din 15 martie 2011 (2), Autoritatea Europeană pentru Siguranța Alimentară (denumită în continuare „autoritatea”) a concluzionat că Lactobacillus plantarum (DSM 21762) nu are efecte nocive asupra sănătății animalelor, a sănătății oamenilor sau asupra mediului și că acest preparat prezintă potențialul de a îmbunătăți producția de furaje însilozate provenind din toate tipurile de furaje prin reducerea pH-ului și o mai bună conservare a materiei uscate. Autoritatea nu consideră necesară prevederea unor cerințe specifice de monitorizare ulterioară introducerii pe piață. Autoritatea a verificat, de asemenea, raportul privind metoda de analiză a aditivilor în hrana animalelor, prezentat de laboratorul comunitar de referință înființat prin Regulamentul (CE) nr. 1831/2003.
(5)
În avizul său din 7 aprilie 2011 (3), autoritatea a concluzionat că Lactobacillus buchneri (DSM 22963) nu are efecte nocive asupra sănătății animalelor, a sănătății umane sau asupra mediului, iar acest preparat are potențialul de a îmbunătăți producția de furaje însilozate prin mărirea producției de acid acetic. Autoritatea nu consideră necesară prevederea unor cerințe specifice de monitorizare ulterioară introducerii pe piață. Autoritatea a verificat, de asemenea, raportul privind metoda de analiză a aditivilor în hrana animalelor, prezentat de laboratorul comunitar de referință înființat prin Regulamentul (CE) nr. 1831/2003.
(6)
Evaluarea preparatului de Lactobacillus plantarum (DSM 21762) și a preparatului de Lactobacillus buchneri (DSM 22963) arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestor preparate ar trebui să fie autorizată, conform dispozițiilor din anexa la prezentul regulament.
(7)
Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTUL REGULAMENT:
Articolul 1
Se autorizează preparatele menționate în anexă, aparținând categoriei „aditivi tehnologici” și grupului funcțional „aditivi pentru însilozare”, ca aditivi pentru hrana animalelor, în condițiile stabilite în anexa respectivă.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 31 august 2011.

Labels: 3
17
6